
DR 30.7.2018                                                               53                    

 
Begitu juga saya ingin bercakap mengenai negeri Pahang. Saya ucapkan terima 

kasih kepada Yang Berhormat Menteri yang menjaga hal ehwal ekonomi, ketika menjawab 
soalan di dalam Dewan yang Mulia ini akan tetap memberikan bantuan peruntukan kepada 
negeri, semua negeri di dalam negara kita sama ada sama ada negeri tersebut di bawah 
Kerajaan Pakatan Harapan ataupun kerajaan pembangkang, akan diberikan secara adil dan 
saksama.  

Saya harap juga hutang bagi negeri Pahang ini, iaitu bagi bekalan air bersih untuk 
rakyat negeri Pahang bagi penstrukturan semula paip dapat dilupuskan di mana Kerajaan 
Negeri Pahang atau Pahang mempunyai 14 ribu kilometer paip bagi bekalan air bersih dan 
hutang tersebut adalah RM2.2 bilion agar dapat ini dilupuskan. 

Kedua, kos penganjuran SUKMA kali yang ke-15 pada tahun 2012, sejumlah RM200 
juta. Sepatutnya kos untuk membaiki vendor-vendor pertandingan dapat ditanggung oleh 
Kementerian Belia dan Sukan. Saya percaya Menteri Belia dan Sukan yang baharu yang 
suka dipanggil bro Saddiq dapat meneliti perkara ini, dapat melupuskan hutang bagi 
kemudahan sukan SUKMA.  

Bagi RM40 juta dipinjamkan oleh Kerajaan Persekutuan untuk menangani bencana 
banjir yang melanda negeri Pahang yang begitu hebat pada tahun 2014 hingga tahun 2015, 
iaitu RM 40 juta. Saya harap ketiga-tiga hutang yang saya sebutkan tadi dapat difikirkan 
semula oleh pihak Kerajaan Pakatan Harapan bersesuaian dengan semangat Malaysia 
baharu dan kerjasama ini dapat diteruskan. 

Seterusnya tentang beberapa kelulusan projek di dalam kawasan Parlimen Kuala 
Krau yang sebelum ini diluluskan oleh kerajaan terdahulu seperti mana pembinaan atau 
menaik taraf Hospital Jengka sejumlah RM10 juta, lepas itu untuk membina UTC RM10 juta, 
untuk menambah baik bekalan air RM35 juta dan juga untuk membina atau membuat 
pembinaan penyambungan jalan daripada Bandar Pusat Jengka ke Jengka 8 berjumlah 
RM400 juta bersama dengan jalan yang lain. Juga saya harap FELDA juga dapat 
meneruskan pembinaan Rumah Mesra Rakyat SPNB, FELDA sebanyak 666 lot dan 
Perumahan 1Felda sebanyak 719 unit iaitu di Jengka 19.   

Akhirnya, saya ingin bercakap mengenai kedudukan Islam di dalam negara kita 
bersesuaian dengan perkara 3(1) iaitu Islam adalah agama persekutuan dan agama-agama 
yang lain bebas mengamalkan di dalam negara kita. Saya haraplah cubaan-cubaan atau 
dengan izin, test market untuk cuba menimbulkan keresahan di kalangan umat Islam di dalam 
negara kita seperti mana yang disebut di dalam beberapa Facebook.  

Saya sebut sini Balan Pillai nyatakan sejarah Islam, sejarah Nabi Muhammad, 
sejarah Ka’abah. Itu begitu dahsyat sekali mengatakan Islam itu ganas, Nabi Muhammad itu 
adalah pembuas hawa nafsu dan juga beberapa Facebook yang lain mengatakan Ka’abah 
itu kandang babi, minta maaf Tuan Yang di-Pertua. Juga beberapa gambar lain yang banyak 
tersiar di dalam media baru, Facebook, Instagram, Twitter dan sebagainya memperlekeh, 
menghina agama Islam. Begitu juga dengan kenyataan-kenyataan yang boleh menimbulkan 
ketegangan... 

 Timbalan Yang di-Pertua [Tuan Nga Kor Ming]: Yang Berhormat Kuala Krau. 
Adakah Yang Berhormat Kuala Krau sudah buat laporan kepada SKMM tentang... 

 Dato’ Sri Dr. Haji Ismail bin Haji Mohamed Said [Kuala Krau]: Ya, saya sudah 
sebut dan kita akan membuat secara beramai-ramai. Saya percaya bahawa laporan polis ini 
juga telah dibuat oleh pihak yang tertentu. Terima kasih Tuan Yang di-Pertua.  

Tentang kenyataan-kenyataan mengenai sejarah-sejarah sama ada Melayu 
penduduk asal, Cina penduduk asal, India penduduk asal, jadi kenyataan-kenyataan ini 
perlulah kita redakan kerana kalau kita teruskan, masing-masing mendakwa kita adalah 
penduduk asal, orang Cina pendatang, orang India pendatang, bangsa-bangsa lain 
pendatang, ini tidak bersesuaian dengan semangat Rukun Negara kita. Akhirnya kalau 
negara kita subur, negara kita walau macam mana pun ada celik pandai memimpin negara, 
kalau tanpa perpaduan, tanpa keselamatan, akhirnya negara kita akan runtuh.  

 

 

 



Begitu juga saya ingin bercakap mengenai negeri Pahang. Saya ucapkan terima. kasih kepada Yang Berhormat Menteri yang menjaga hal ehwal ekonomi, ketika menjawab soalan di dalam Dewan yang Mulia ini akan tetap memberikan bantuan peruntukan kepada negeri, semua negeri di dalam negara kita sama ada sama ada negeri tersebut di bawah Kerajaan Pakatan Harapan ataupun kerajaan pembangkang, akan diberikan secara adil dan saksama. Saya harap juga hutang bagi negeri Pahang ini, iaitu bagi bekalan air bersih untuk rakyat negeri Pahang bagi penstrukturan semula paip dapat dilupuskan di mana Kerajaan Negeri Pahang atau Pahang mempunyai 14 ribu kilometer paip bagi bekalan air bersih dan hutang tersebut adalah RM2.2 bilion agar dapat ini dilupuskan. Kedua, kos penganjuran SUKMA kali yang ke-15 pada tahun 2012, sejumlah RM200 juta. Sepatutnya kos untuk membaiki vendor-vendor pertandingan dapat ditanggung oleh Kementerian Belia dan Sukan. Saya percaya Menteri Belia dan Sukan yang baharu yang suka dipanggil bro Saddiq dapat meneliti perkara ini, dapat melupuskan hutang bagi kemudahan sukan SUKMA. Bagi RM40 juta dipinjamkan oleh Kerajaan Persekutuan untuk menangani bencana banjir yang melanda negeri Pahang yang begitu hebat pada tahun 2014 hingga tahun 2015, iaitu RM 40 juta. Saya harap ketiga-tiga hutang yang saya sebutkan tadi dapat difikirkan semula oleh pihak Kerajaan Pakatan Harapan bersesuaian dengan semangat Malaysia baharu dan kerjasama ini dapat diteruskan. Seterusnya tentang beberapa kelulusan projek di dalam kawasan Parlimen Kuala Krau yang sebelum ini diluluskan oleh kerajaan terdahulu seperti mana pembinaan atau menaik taraf Hospital Jengka sejumlah RM10 juta, lepas itu untuk membina UTC RM10 juta, untuk menambah baik bekalan air RM35 juta dan juga untuk membina atau membuat pembinaan penyambungan jalan daripada Bandar Pusat Jengka ke Jengka 8 berjumlah RM400 juta bersama dengan jalan yang lain. Juga saya harap FELDA juga dapat meneruskan pembinaan Rumah Mesra Rakyat SPNB, FELDA sebanyak 666 lot dan Perumahan 1Felda sebanyak 719 unit iaitu di Jengka 19. Akhirnya, saya ingin bercakap mengenai kedudukan Islam di dalam negara kita bersesuaian dengan perkara 3(1) iaitu Islam adalah agama persekutuan dan agama-agama yang lain bebas mengamalkan di dalam negara kita. Saya haraplah cubaan-cubaan atau dengan izin, test market untuk cuba menimbulkan keresahan di kalangan umat Islam di dalam negara kita seperti mana yang disebut di dalam beberapa Facebook. Saya sebut sini Balan Pillai nyatakan sejarah Islam, sejarah Nabi Muhammad, sejarah Ka'abah. Itu begitu dahsyat sekali mengatakan Islam itu ganas, Nabi Muhammad itu adalah pembuas hawa nafsu dan juga beberapa Facebook yang lain mengatakan Ka'abah itu kandang babi, minta maaf Tuan Yang di-Pertua. Juga beberapa gambar lain yang banyak tersiar di dalam media baru, Facebook, Instagram, Twitter dan sebagainya memperlekeh, menghina agama Islam. Begitu juga dengan kenyataan-kenyataan yang boleh menimbulkan ketegangan... Timbalan Yang di-Pertua [Tuan Nga Kor Ming]: Yang Berhormat Kuala Krau. Adakah Yang Berhormat Kuala Krau sudah buat laporan kepada SKMM tentang... Dato' Sri Dr. Haji Ismail bin Haji Mohamed Said [Kuala Krau]: Ya, saya sudah sebut dan kita akan membuat secara beramai-ramai. Saya percaya bahawa laporan polis ini juga telah dibuat oleh pihak yang tertentu. Terima kasih Tuan Yang di-Pertua. Tentang kenyataan-kenyataan mengenai sejarah-sejarah sama ada Melayu penduduk asal, Cina penduduk asal, India penduduk asal, jadi kenyataan-kenyataan ini perlulah kita redakan kerana kalau kita teruskan, masing-masing mendakwa kita adalah penduduk asal, orang Cina pendatang, orang India pendatang, bangsa-bangsa lain pendatang, ini tidak bersesuaian dengan semangat Rukun Negara kita. Akhirnya kalau negara kita subur, negara kita walau macam mana pun ada celik pandai memimpin negara, kalau tanpa perpaduan, tanpa keselamatan, akhirnya negara kita akan runtuh.